Doodsklok vir Afrikaans lui by die Universiteit van die Vrystaat - N. P. van Wyk Louw-sentrum
deur Prof. Hennie van Coller
Al geldige beswaar teen parallelmedium-onderrig is die herhaling van lesings, maar indien verskillende dosente dit behartig, is daar geen verdubbeling vir dosente
Wie's daai 'meeste'?
Dit lyk byna asof daar 'n ge­koördineerde poging is om Afrikaans in die hoër onderwys te diskrediteer, sê prof. Jacques van der Elst, uitvoerende hoof van die Afrikaanse Taalraad (ATR). Bloemfontein. –
Hy het by navraag oor die debat oor die hersiening van die taalbeleid wat by die Universiteit van die Vrystaat (UV) begin is, gesê die ATR sal beslis sy stem hieroor laat hoor.
In reaksie op prof. Jonathan Jansen, rektor van die UV, se skrywe sê hy die vraag wat gestel word, is dadelik wie is die studente wat vra dat Afrikaans uit die UV se onderrig-omgewing verwyder word.
"Hoe verteenwoordigend is die studente van die korpus studente op die kampus? Wie is die 'meeste studente' na wie prof. Jansen verwys? In Stellenbosch het 'n groepie van 200 studente (uit 'n bevolking van 30 000, 40 000) teen Afrikaans op die kampus geprotesteer. Een van hulle was 'n 'beroepsbetoger' wat menslike ontlasting by 'n vorige manifestasie gesmyt het."
Van der Elst sê om die eis van studente wat 'n drastiese verandering van die universiteit se karakter inhou, nou al te versprei (wie dit ook al gedoen het) is onverantwoordelik.
'n Behoorlike verrekening van die nagevolge van die eis moet eers gedoen word. Wat sê die personeel "in den brede" van die studente se eis?
In Jansen se Maandagbulletin word weer verwys na "baie van ons personeellede" wat ontevrede met die bestaande taalbeleid is.
Van der Elst vra dat die werklike akademiese nagevolge indien so 'n eis deurgevoer sou word, eers verreken moet word. Dit hoort by die aard en wese van 'n universiteit om behoorlik en oorwoë oor so 'n belangrike saak te beraadslaag en ook die grondwetlike regte van alle studente in ag te neem – ook hulle wat aanspraak op onderrig in Afrikaans maak.
Daarom, sê hy, lyk dit byna asof dit 'n gekoördineerde poging is om Afrikaans in die hoër onderwys te diskrediteer.
Ten onregte word Afrikaans dan as die "eiendom" van die wit Afrikaner beskou, terwyl statistieke duidelik aangetoon het meer gekleurde mense het Afrikaans as huistaal.
Hy sê daaruit kan afgelei word Afrikaans is nie net die derde grootste taal in die land nie, maar ook 'n taal wat waarskynlik daagliks deur 20 miljoen mense gepraat word. Dit vorm byna 40% van die hele land se bevolking.
Tags: Afrikaans, Afrikaansmedium, ATR, Dan Kgwadi, Jacques van der Elst, Jonathan Jansen, Kovsies, NWU, NWU-Puk, Puk, Standaardafrikaans, Transformasie